εδοξε τωι δημωι οι πρυτανεις και οι ειρημενοι επι της φυλακης ειπαν επειδη ειρηνιας ειρηνιου την καλλιστην δια παντος υπερ των συμφεροντων τηι πολει ποιουμενος εκτενειαν και αει τι των προς επιφανειαν και δοξαν ανηκοντων συγκατασκευαζων τηι πατριδι εντυχων δε και βασιλει ευμενει κατα την δοθεισαν υπο του πληθους αυτωι συνχωρησιν και δια της ιδιας συστασεως προτρεψαμενος αυτον δουναι τηι πολει δωρεαν πυρων μεδιμνων μυριαδας δεκαεξ εις κατασκευην γυμνασιου και ξυλωσιν εις τα δεδηλωμενα την ικανην του δε δημου ψηφισαμενου τας αρμοζουσας επι τοις προειρημενοις τιμας τω βασιλει και πρεσβευτην εξαποστειλαντος ειρηνιαν διαλεγεις μετα πασης φιλοτιμιας και παραστησαμενος αυτον προσεπαυξησαι τε τα κατα την επαγγελιαν και τας δαπανας τας εις την συντελειαν των τιμων αναδεξασθαι παρ αυτου ωστε την μεν του πληθους εις τους ευεργετας ευχαριστιαν φανεραν πασιν καταστησαι τας δε εις τα δεδηλωμενα χορηγιας εκ των του βασιλεως υπηρετηθηναι καλην και συνφερουσαν ου μονον επι του καθηκοντος αλλα αντιοχου και παραστησαμενος αυτην εις το λαβειν παρα του αδελφου βασιλεως αντιοχου ατελειαν τωι δημωι παντων των εκ της μιλησιας εισαγομενων γενηματων εις την βασιλειαν ωστε δια της γεγενημενης συγχωρησεως ενδοξον μεν την δωρεαν εις απαντα τον χρονον γεγονεναι προς επαυξησιν δε ανηκουσαν των τε της πολεως και των εκαστου των ιδιωτων προσοδων και εν απασιν και λογωι και εργωι σπευδων υπερ της πατριδος καθοτι προσηκει τον αγαθον πολιτην οπως ουν και ο δημος τας αρμοζουσας απονεμων φαινηται τιμας τοις καλοις και αγαθοις των ανδρων και της εις το πληθος φιλοδοξιας και ευνοιας τας μεγιστας αποδειξεις δια πληονων πεποιημενοις δι αυτων των εργων περι των ενδοξοτατων αγωνισταις γινομενοις δεδοχθαι μειλησιοις ειρηνιαν μεν επηνησθαι επι τουτοις και ειναι εν επιμελειαι παρα τηι βουληι και τωι δημω στησαι δε αυτου και εικονα χρυσην εν ωι αν ο δημος αποδειξη τοπωι της δε τιμης επικυρωθεισης εν τωι δικαστηριωι [------- ποιησασθαι την αναγ]γελιαν τους μεν αγωνοθε[τας ----------- τους δε] βασιλεις διονυσιων εν τηι κατα [--- πανηγυρει τους δε ανατακτας] εξελειν το ικανον διαφο[ρον --------------]νος ελεσθαι δε και επιστατας [τρεις οιτινες επιμελησονται της το]υ ανδριαντος συντελειας [-------------- αναγ]ραψαι το ψηφισμα [τοδε εις την βασιν της εικονος].
Ionia — Miletos — Yeniköy, north of — 167/6-164 BC — MDAI(I) 15 (1965) 71, 1; 113-117 — SEG 36.1046 — Schenkungen I (1995) 346, 284[E1]
 167/6-164 BC 